ПРОТОКОЛ №12
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 01.06.2020 г. 

ПРИСЪСТВАТ: Красимир Шекерджиев, Десислава Николова, Женя Димитрова, Веселка Узунова, Олга Керелска, Радка Дражева – Първанова, Захаринка Тодорова, Весела Павлова, Атанаска Дишева, Мария Димитрова Кавракова – Аршева

Отсъстват: Вероника Имова, Драгомир Кояджиков

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева – началник отдел „Конкурси на съдии“
Николина Георгиева – началник-отдел „Атестиране на съдии“
Протоколирал: Илина Йосифова
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането и  конкурсите допълнителни точки Р-29 и Р-30. 

РАЗНИ

Р-1. ОТНОСНО: Предложение от председателя на Върховния административен съд за допълване състава на Комисията по атестирането и конкурсите при Съдийската колегия на Висшия съдебен съвет във връзка с проведения на 22.05.2020 г. избор на нов член на КАК-СК от Пленума на Върховния административен съд.
След проведеното гласуване и при обявения резултат с 7 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОПЪЛНИ състава на Комисията по атестирането и конкурсите към Съдийската колегия на ВСС, конституирана с решение на Съдийската колегия на ВСС по Протокол №29/02.10.2018 г., доп. т. 36, допълнен с решения на Съдийската колегия на ВСС по Протокол №30/11.10.2018 г., т. 32, Протокол №36/20.11.2018 г., т.17 и д.т. 21 и Протокол №42/17.12.2019 г., т. 28, с Марина Михайлова Дойчинова – съдия във Върховния административен съд, избрана от Пленума на Върховния административен съд.

1.2. ВНАСЯ предложението в заседанието на Съдийската колегия на ВСС, насрочено на 02.06.2020 г., за разглеждане и произнасяне.

Р-2. ОТНОСНО: Искане от административния ръководител на Районен съд – Ихтиман за предприемане на мерки с оглед високата натовареност на съда.(вх. 14631/02.12.2019 г.)
След проведеното гласуване и при обявения резултат с 9 гласа „За“ и 1 глас „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. Предлага на Съдийската колегия на ВСС да остави без уважение искането на административния ръководител - председател на Районен съд – Ихтиман за увеличаване щатната численост на Районен съд – Ихтиман чрез разкриване на нови длъжности за съдия. 
	
Мотиви: Към настоящия момент утвърдената щатна численост на Районен съд - Ихтиман е четирима магистрати в т.ч. и административният ръководител. На вакантната една длъжност „съдия“ в органа е командирован от 22.07.2019 г. младши съдия от Окръжен съд – София. Същевременно друг магистрат от органа е командирован в Окръжен съд – София за продължителен период от време, считано от 04.08.2014 г.  В Районен съд – Ихтиман, след извършено разместване по реда на чл. 194, ал. 2 от ЗСВ, правораздава от 02.01.2020 г. съдия от Районен съд – Бяла Слатина. Последната открита процедура за преназначаване по реда на чл. 194, ал. 1 от ЗСВ за Районен съд – Ихтиман бе прекратена с решение на Съдийската колегия на ВСС по пр. № 21/02.07.2019 г. поради липса на подадени заявления за участие от магистрати от други съдилища.
	Районен съд - Ихтиман е с натовареност по щат за 2019 г. - 54,44 брой дела за разглеждане месечно от един съдия при средна за страната 44,24 и брой свършени дела месечно от един съдия – 46,38 при средна за страната 36,53.  За последните три години се наблюдава тенденция за намаляване на постъпленията на дела в съда. Така за 2017 г. в съда са постъпили 49,06 дела, за 2018 г. - 45,69 броя, като за 2019 г. показателят е най-нисък, а именно 43,33 броя. Така средната тригодишна натовареност към постъпилите дела в съда е 46,03 брой дела, с каквато натовареност работят магистрати и от други районни съдилища в страната. Видно от справка за видовете постъпили дела за 2019 г. в районните съдилища, в Районен съд – Ихтиман процентът на заповедните производства, които не са дела със значителна фактическа и правна сложност, е един от най-високите, а именно 70%.
	Следва да се има предвид, че действителната натовареност на съдиите в Районен съд – Ихтиман би намаляла ако в органа работи и четвъртият магистрат, командирован за продължителен период от време в Окръжен съд - София. Предприемане на действия по прекратяване на командироването му би довело до оптимизиране на правораздавателната дейност на този ОСВ.
	С оглед на така обобщените данни за тригодишен период от време, както и извършения анализ на статистическите показатели, Комисията счита, че липсва необходимост от предприемане на мерки за увеличаване на щатната численост на Районен съд – Ихтиман чрез разкриване на нови длъжности за съдия.

2.2. Внася предложението в заседание на Съдийската колегия на ВСС, насрочено на 09.06.2020 г., за разглеждане и произнасяне.

Р-3. ОТНОСНО: Предложение от административния ръководител на Районен съд – Стара Загора относно увеличаване на щатната численост на Районен съд – Стара Загора. (вх.№ ВСС -980/27.01.2020 г.)
След проведеното гласуване и при обявения резултат с 9 гласа „За“ и 1 глас „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Предлага на Съдийската колегия на ВСС да остави без уважение предложението на административния ръководител - председател на Районен съд – Стара Загора за увеличаване на щатната численост на Районен съд – Стара Загора чрез разкриване 1 (една) нова длъжност за съдия.

Мотиви: Към настоящия момент утвърдената и заета щатна численост на Районен съд – Стара Загора е 20 магистрати, в т.ч. административният ръководител и двама негови заместници. Двама магистрати от органа са командировани, съответно един в Районен съд – Гълъбово от 04.05.2020 г. до 04.08.2020 г. и другият - в Административен съд – Бургас от 11.12.2018 г., безсрочно. В Районен съд – Стара Загора са преместени от конкурс обявен през 2017 г. двама магистрати – един от РП – Чирпан и един от РС – Гълъбово. Във връзка с открита процедура за преназначаване на магистрати по реда на чл. 194, ал. 1 от ЗСВ от Районен съд – Стара Загора с решение на Съдийската колегия на ВСС по пр. №33/15.10.2019 г. е преместен в Софийски районен съд един съдия.
	Районен съд – Стара Загора е с натовареност по щат за 2019 г. – 48,66 брой дела за разглеждане месечно от един съдия при средна за страната 44,24 и брой свършени дела месечно от един съдия – 43,05 при средна за страната 36,53.  Средната тригодишна натовареност в Районен съд – Стара Загора към постъпилите дела в съда е 41,84 брой дела, към делата за разглеждане е 45,84 броя и към свършените дела – 41,17 броя, с каквато натовареност работят магистрати и от други районни съдилища в страната. Видно от справка за видовете постъпили дела за 2019 г. в районните съдилища, в Районен съд – Стара Загора процентът на заповедните производства, които не са дела със значителна фактическа и правна сложност, е висок, а именно 58% .
	Следва да се има предвид, че действителната натовареност на съдиите в Районен съд – Стара Загора би намаляла ако в органа работят и другите двама магистрати, командировани в други ОСВ. Предприемане на действия по прекратяване на командироването им би довело до оптимизиране на правораздавателната дейност на този ОСВ.
	С оглед на данните за кадрово попълване на съдийския състав на Районен съд – Стара Загора от последния конкурс за преместване в районните съдилища, като съобрази, че през 2019 г. показателите на натовареността са позволили преместване на 1 магистрат по реда на чл. 194, ал. 1 от ЗСВ и като извърши анализ на статистическите данни, Комисията счита, че предложението на административния ръководител на Районен съд – Стара Загора за разкриване на една нова съдийска длъжност в органа е необосновано и следва да бъде отхвърлено като неоснователно.

3.2. Внася предложението в заседание на Съдийската колегия на ВСС, насрочено на 09.06.2020 г., за разглеждане и произнасяне.

Р-4. ОТНОСНО: Предложение от административния ръководител на Районен съд – Смолян относно увеличаване на щатната численост на Районен съд – Смолян. (вх.№ ВСС-753/22.01.2020 г.).
След проведеното гласуване и при обявения резултат с 9 гласа „За“ и 1 глас „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1 Предлага на Съдийската колегия на ВСС да остави без уважение предложението на административния ръководител - председател на Районен съд – Смолян за увеличаване на щатната численост на Районен съд – Смолян чрез разкриване на 1 (една) нова длъжност за съдия.
	
Мотиви: Към настоящия момент утвърдената и заета щатна численост на Районен съд – Смолян е 5 магистрати, в т.ч. административният ръководител и един негов заместник.
	Районен съд – Смолян е с натовареност по щат и действителна натовареност за 2019 г. под средната за страната. Показателите са следните 48,66 брой дела за разглеждане месечно от един съдия при средна за страната 44,24 по щат и 52,33 действителна натовареност, както и брой свършени дела месечно от един съдия – 35,10 при средна за страната 36,53 по щат и 43,21 действителна натовареност. Средната тригодишна натовареност в Районен съд – Смолян към постъпилите дела в съда е 37,23 брой дела при средна за страната 36,82, към делата за разглеждане е 40,91 броя при средна за страната 40,86 и към свършените дела – 36,08 броя при средна за страната 36,29. Тези показатели нареждат съда сред съдилищата с натовареност около средната за страната за тригодишен период 2017 – 2019 г.  
	С оглед на така извършения анализ на статистическите данни, Комисията счита, че липсва необходимост от кадрово укрепване на Районен съд – Смолян, като предложението на административния ръководител за разкриване на една нова съдийска длъжност в органа е необосновано и следва да бъде отхвърлено като неоснователно.

4.2. Внася предложението в заседанието на Съдийската колегия на ВСС, насрочено на 09.06.2020 г., за разглеждане и произнасяне. 

Р-5. ОТНОСНО: Искане от административния ръководител на Районен съд – Казанлък относно увеличаване на щатната численост на Районен съд – Казанлък с 1 (една) щатна бройка за длъжността „съдия“. (вх.№ВСС-1255/31.01.2020 г.)
След проведеното гласуване и при обявения резултат с 9 гласа „За“ и 1 глас „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС да остави без уважение предложението на административния ръководител – председател на Районен съд – Казанлък за увеличаване щатната численост на Районен съд – Казанлък с 1 (една) нова длъжност за съдия. 

Мотиви: Към настоящия момент утвърдената и заета щатна численост на Районен съд – Казанлък е 10 магистрати, в т.ч. административният ръководител и един негов заместник. По данни от предложението на административния ръководител за оптимизиране на щатната численост на съда, един магистрат от органа ползва продължителен отпуск поради болест от 05.11.2019 г.
	Районен съд – Казанлък е с натовареност по щат за 2019 г. – 46,32 брой дела за разглеждане месечно от един съдия при средна за страната 44,24 и брой свършени дела месечно от един съдия – 41,35 при средна за страната 36,53.  Действителната натовареност е под средната за страната с брой дела за разглеждане 47,50 при средна за страната 52,33 и брой свършени дела 42,41 при средна за страната 43,21. Средната тригодишна натовареност в Районен съд – Казанлък към постъпилите дела в съда е 41,66 брой дела, към делата за разглеждане е 45,30 броя и към свършените дела – 41,10 броя, с каквато натовареност работят магистрати и от други районни съдилища в страната. Видно от справка за видовете постъпили дела за 2019 г. в районните съдилища, в Районен съд – Казанлък процентът на заповедните производства, които не са дела със значителна фактическа и правна сложност, е висок, а именно 62% .
	С оглед на данните за сравнително средната натовареност, действителна и по щат, на магистратите в Районен съд – Казанлък и анализът на постъпленията за тригодишен период, включително и по видове дела, не може да се направи обоснован извод за необходимост от увеличаване на щатната численост на този орган на съдебната власт чрез разкриване на нови длъжности за съдия. 

5.2. Внася предложението в заседанието на Съдийската колегия на ВСС, насрочено на 09.06.2020 г., за разглеждане и произнасяне. 

Р-6. ОТНОСНО: Искане от административните ръководители на Софийски градски съд и Софийски районен съд за провеждане на процедура за преназначаване на 10 (десет) съдии по реда на чл.194, ал.1 от ЗСВ. (вх.№ ВСС-8684/10.07.2019 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6. Отлага разглеждането на т. Р-6 от настоящия дневен ред до приемане на анализа за натовареността на съдилищата за 2019 г. 

Р-7. ОТНОСНО: Заявление от Татяна Иванова Тодорова – съдия в Районен съд – Радомир по чл. 194 от ЗСВ, вр. т. 2 от Правилата за преместване по реда на чл. 194 от ЗСВ, приети с решение на ВСС по протокол №4/31.01.2013 г. ( № ВСС-2815/06.03.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия на ВСС да остави без уважение заявлението за откриване на процедура за преназначаване на магистрати по реда на чл. 194, ал. 1 от ЗСВ, от Районен съд – Радомир в Районен съд – Перник или в Софийски районен съд.

Мотиви: Видно от посочените данни, Районен съд - Радомир е с натовареност под средната за страната, а именно: за 2019 г. при щатна численост от 4 магистрати: брой дела за разглеждане месечно от 1 съдия – 42,56 при средна за страната – 44,24 и брой свършени дела месечно от 1 съдия – 38,94  при средна за страната 36,53. При съкращаване на 1 длъжност „съдия", т. е. при щатна численост от 3 магистрати, показателите ще се променят по следния начин: брой дела за разглеждане 56,75 при средна за страната 44,24 и брой свършени 51,92 при средна за страната 36,53, т. е. след редуцирането на магистратския състав натовареността на органа става над средната за страната, което не позволява оптимизиране на щатната численост на този орган на съдебната власт чрез института на чл. 194 от ЗСВ.  Същевременно, въпреки, че натоварването в Районен съд – Перник е по-високо от Районен съд – Радомир, разкриването на 1 съдийска длъжност там чрез съкращаването й от Районен съд – Радомир ще доведе до дисбаланс на показателите на двата органа на съдебната власт. По отношение на изследване възможността за процедура по чл. 194, ал. 1 от ЗСВ от РС – Радомир за Софийския районен съд, Комисията констатира, че пренасочването ще доведе до свръхнатовареност на магистратите от редуцирания орган при свършените дела, където показателят 51,92 броя ще надскочи значително този показател в съда на разкриването – 39,56 броя. Целта на процедурата по чл. 194 от ЗСВ е постигане на баланс в показателите на натовареността, като съкращаването на една длъжност „съдия" и разкриването на същата в друг орган, не следва да води до свръхнатовареност на съда, от който се премества магистрата. Целта на процедурата по чл. 194 от ЗСВ е запазване капацитета на по-ниско натоварения орган на  съдебната власт при повишаване капацитета на по- високо натоварения орган на съдебна власт.
Съобразно изложеното обобщение на статистическите данни и извършеното изследване на показателите на натовареността, Комисията по атестирането и конкурсите към Съдийската колегия счита, че не са налице предпоставките за откриване на процедура  за преназначаване на магистрати по реда на чл. 194, ал. 1 от ЗСВ от Районен съд – Радомир в Районен съд – Перник или в Софийския районен съд.

7.2. Внася предложението в заседанието на Съдийската колегия на ВСС, насрочено на 09.06.2020 г., за разглеждане и произнасяне. 

Р-8. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Силвия Владимирова Петрова - заместник на административния ръководител - заместник-председател на Районен съд - Бургас и и.ф. административен ръководител - председател на Районен съд Бургас, във връзка с открита процедура за избор на административен ръководител - председател на Районен съд - Бургас. 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ПРИЕМА становището за притежаваните професионални качества на Силвия Владимирова Петрова - заместник на административния ръководител - заместник-председател на Районен съд - Бургас и и.ф. административен ръководител - председател на Районен - съд Бургас. 

8.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 8.1. на Силвия Владимирова Петрова - заместник на административния ръководител - заместник-председател на Районен съд - Бургас и и.ф. административен ръководител - председател на Районен съд - Бургас, за запознаване. 

8.3. ПРЕДОСТАВЯ становището по т. 8.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Окръжен съд – Бургас. 

8.4. ВНАСЯ предложението за провеждане на избор в заседание на Съдийската колегия на Висшия съдебен съвет. 

Р-9. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Елица Денчева Бояджиева - Георгиева - съдия в Районен съд - Исперих, във връзка с открита процедура за избор на административен ръководител - председател на Районен съд - Исперих. 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ПРИЕМА становището за притежаваните професионални качества на Елица Денчева Бояджиева - Георгиева - съдия в Районен съд - Исперих. 

9.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 9.1. на Елица Денчева Бояджиева - Георгиева - съдия в Районен съд - Исперих, за запознаване. 

9.3. ПРЕДОСТАВЯ становището по т. 9.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Исперих. 

9.4. ВНАСЯ предложението за провеждане на избор в заседание на Съдийската колегия на Висшия съдебен съвет. 

Р-10. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Светлана Димитрова Митрушева - Атанасова - и.ф. административен ръководител - председател на Районен съд -Ямбол, във връзка с открита процедура за избор на административен ръководител - председател на Районен съд - Ямбол. 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. ПРИЕМА становището за притежаваните професионални качества на Светлана Димитрова Митрушева - Атанасова - и.ф. административен ръководител - председател на Районен съд - Ямбол. 

10.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 10.1. на Светлана Димитрова Митрушева - Атанасова - и.ф. административен ръководител - председател на Районен съд - Ямбол, за запознаване. 

10.3. ПРЕДОСТАВЯ становището по т. 10.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Ямбол. 

10.4. ВНАСЯ предложението за провеждане на избор в заседание на Съдийската колегия на Висшия съдебен съвет. 

Р-11. ОТНОСНО: Проект на становище по чл. 169, ал. 1 от ЗСВ във връзка с чл. 55, ал. 1 от Наредба №1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Асен Цветанов Цветанов -  съдия в Районен съд - Чирпан, във връзка с открита процедура за избор на административен ръководител - председател на Районен съд - Раднево. 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. ПРИЕМА становището за притежаваните професионални качества на Асен Цветанов Цветанов -  съдия в Районен съд - Чирпан. 

11.2. ИЗПРАЩА, на основание чл. 55, ал. 2 от Наредба №1 от 09.02.2017 г., становището по т. 11.1. на Асен Цветанов Цветанов -  съдия в Районен съд - Чирпан, за запознаване. 

11.3. ПРЕДОСТАВЯ становището по т. 11.1. на Съдийската колегия на Висшия съдебен съвет, на основание чл. 55, ал. 1 от Наредба №1 от 09.02.2017 г., ведно с цялата документация във връзка с избора на административен ръководител - председател на Районен съд – Раднево. 

11.4. ВНАСЯ предложението за провеждане на избор в заседание на Съдийската колегия на Висшия съдебен съвет. 

Р-12. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Мирослав Милчев Начев - съдия в Окръжен съд - Кюстендил - кандидат за заемане на длъжността „заместник на административния ръководител - заместник-председател“ на Окръжен съд - Кюстендил. 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. ПРИЕМА становището за притежаваните професионални качества на Мирослав Милчев Начев - съдия в Окръжен съд - Кюстендил.  

12.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 12.1. на Мирослав Милчев Начев - съдия в Окръжен съд - Кюстендил, за запознаване. 

Р-13. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Росица Стоянова Стоева - съдия в Окръжен съд - Ямбол - кандидат за заемане на длъжността „заместник на административния ръководител - заместник-председател“ на Окръжен съд - Ямбол. 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. ПРИЕМА становището за притежаваните професионални качества на Росица Стоянова Стоева - съдия в Окръжен съд - Ямбол.  

13.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 13.1. на Росица Стоянова Стоева - съдия в Окръжен съд - Ямбол, за запознаване. 

Р-14. ОТНОСНО: Предложение от административния ръководител - председател на Окръжен съд - Кюстендил за назначаване на Мирослав Милчев Начев - съдия в Окръжен съд - Кюстендил, на длъжност „заместник на административния ръководител - заместник-председател“ на Окръжен съд - Кюстендил. (вх.№ВСС-3320/23.03.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

14.1. Предлага на Съдийската колегия на ВСС ДА НАЗНАЧИ, на основание чл. 160, във връзка с чл. 168, ал. 2 от ЗСВ, Мирослав Милчев Начев - съдия в Окръжен съд - Кюстендил, на длъжност „заместник на административния ръководител - заместник-председател“ на Окръжен съд - Кюстендил, с ранг „съдия във ВКС и ВАС”, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от датата на встъпване в длъжност.
 
14.2. Внася предложението в заседанието на Съдийската колегия, насрочено на 02.06.2020 г., за разглеждане и произнасяне.

Р-15. ОТНОСНО: Предложение от административния ръководител - председател на Окръжен съд - Ямбол за назначаване на Росица Стоянова Стоева - съдия в Окръжен съд - Ямбол, на длъжност „заместник на административния ръководител - заместник-председател“ на Окръжен съд - Ямбол. (вх.№ВСС-2455/25.02.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

15.1. Предлага на Съдийската колегия на ВСС ДА НАЗНАЧИ, на основание чл. 160, във връзка с чл. 168, ал. 2 от ЗСВ, Росица Стоянова Стоева - съдия в Окръжен съд – Ямбол, на длъжност „заместник на административния ръководител - заместник-председател“ на Окръжен съд - Ямбол, с ранг „съдия във ВКС и ВАС”, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от датата на встъпване в длъжност.
 
15.2. Внася предложението в заседанието на Съдийската колегия, насрочено на 02.06.2020 г., за разглеждане и произнасяне.

Р-16. ОТНОСНО: Определяне на изпълняващ функциите „административен ръководител - председател“ на Районен съд - Монтана, поради изтичащ на 12.06.2020 г. мандат.
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

16.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ, на основание чл. 175, ал. 4, изр. 2 от ЗСВ, в изпълнение на решение на Съдийската колегия на Висшия съдебен съвет по протокол №31/23.10.2018 г., т. 15, Красимир Младенов Семов – административен ръководител - председател на Районен съд – Монтана, за изпълняващ функциите „административен ръководител – председател“ на Районен съд – Монтана, с ранг „съдия във ВКС и ВАС“, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от 13.06.2020 г., до встъпване в длъжност на нов административен ръководител.  

16.2. ВНАСЯ предложението в заседанието на Съдийската колегия на ВСС, насрочено на 09.06.2020 г., за разглеждане и произнасяне.
Р-17. ОТНОСНО: Предложение от административния ръководител -председател на Окръжен съд – Бургас за поощряване на Стефан Христов Стойков – съдия в Окръжен съд - Бургас, с отличие  „личен почетен знак  първа степен - златен“, както и с парична награда в размер на 1000 (хиляда) лева, на основание чл. 303,  ал. 2, т. 2, б.„а“ и чл. 303, ал. 3, т. 1 от ЗСВ. (вх.№ ВСС-4804/20.05.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

17.1. Предлага на Съдийската колегия на ВСС да ПООЩРИ, на основание                  чл. 303, ал. 2,  т. 2, буква “а“ и чл. 303, ал. 3. т. 1 от ЗСВ, Стефан Христов Стойков – съдия в Окръжен съд - Бургас, с ранг „съдия във ВКС и ВАС“, с отличие „личен почетен знак първа степен - златен“, както и парична награда в размер на 1000 (хиляда) лева за проявен висок професионализъм, безупречно и образцово изпълнение на служебните задължения и високи нравствени качества.

17.2. Внася предложението в заседанието на Съдийската колегия на ВСС, насрочено на 02.06.2020 г. за разглеждане и произнасяне. 

Р-18. ОТНОСНО: Предложение от административния ръководител – председател на Окръжен съд - Бургас, за освобождаване на Стефан Христов Стойков (роден на 12.06.1955 г.) от заеманата длъжност „съдия“ в Окръжен  съд – Бургас, на основание чл. 165, ал. 1 т. 1 от ЗСВ. (вх.№ ВСС-4804/20.05.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

18.1. ПРЕДЛАГА на Съдийската колегия на ВСС да ОСВОБОДИ, на основание чл. 165, ал. 1, т. 1 от ЗСВ, Стефан Христов Стойков от заеманата длъжност „съдия“ в Окръжен съд - Бургас, с  ранг „съдия във ВКС и ВАС“, считано от 03.07.2020 г. 

Мотиви: Съдия Стефан Стойков, който правораздава в наказателно отделение на Окръжен съд - Бургас, навършва установената в ЗСВ пенсионна (65-годишна) възраст на 12.06.2020 г. Видно от данните в предложението на председателя на съда за освобождаването му,  на основание чл. 165, ал. 1, т. 1 от ЗСВ, съдия Стойков е докладчик по НОХД №1024/2019г. по описа на Окръжен съд – Бургас, присъдата по което дело е  обявена на 28.05.2020 г.  Делото е многотомно, с 10 проведени заседания и 2-ма подсъдими, като е същото е с фактическа и правна сложност. Ето защо и съгласно изискванията на разпоредбата  на чл. 308, ал. 2 от НПК магистратът може да изготви мотивите и след обявяването на присъдата, но не по-късно от шестдесет дни. Следва да се има предвид и обстоятелството, че поради обявеното извънредно положение в страната не е имало възможност за насрочване на делото за по-ранна дата.
 С оглед гореизложеното, Комисията намира за целесъобразно съдия Стойков да бъде освободен не от деня, следващ деня на навършване на 65-годишна възраст, а считано от 03.07.2020г. Целта на предложената дата за освобождаване е да се даде възможност на съдията-докладчик Стойков да напише и предаде мотивите към присъдата по делото.

18.2. ВНАСЯ предложението в заседанието на Съдийската колегия на ВСС, насрочено на 02.06.2020 г.  за разглеждане и произнасяне. 

Р-19. ОТНОСНО: Произнасяне по допустимостта на кандидатите - участници в процедури за избор на административни ръководители в органите на съдебната власт, открити с решение на Съдийската колегия на Висшия съдебен съвет по протокол №2/28.01.2020 г. (обн. в ДВ, бр. 11/07.02.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

19.1. ДОПУСКА, на основание чл. 194а, ал. 2 от ЗСВ,  до участие в процедура за избор на административни ръководители в органите на съдебната власт, открити с решение на Съдийската колегия на Висшия съдебен съвет по протокол №2/28.01.2020 г. (обн. ДВ, бр. №11/07.02.2020 г.) следния кандидат:

Административен ръководител - председател на 
Районен съд- Девин
ДОПУСНАТ  КАНДИДАТ

ВХ.№	
ИМЕ	
ЗАЕМАНА ДЛЪЖНОСТ КЪМ МОМЕНТА	
Вх. № ВСС-
2666/04.03.2020	
Илияна Росенова Ферева -Зелева	
и.ф. адм. ръководител-председател на Районен съд - Девин	

19.1.1. ОБЯВЯВА, на основание чл. 194а, ал. 4 от Закона за съдебната власт, списъците на допуснатите за участие в избора кандидати по т. 19.1 на страницата на ВСС в интернет.

19.1.2. ПРЕДЛАГА на Съдийската колегия на ВСС да определи дата за провеждане на събеседване с допуснатия кандидат в процедура за избор на административен ръководител на Районен съд – Девин.

19.1.3. ВНАСЯ предложението по т. 19.1.2 в заседанието на Съдийската колегия на ВСС, насрочено на 02.06.2020 г., за разглеждане и произнасяне.

19.2. ОТЛАГА произнасянето по допустимостта на кандидата за участие в процедура по избор на административен ръководител - председател на Районен съд - Котел – Тодорка Стоянова Цончева – прокурор в Районна прокуратура - Сливен, до приемане на комплексна оценка от извънредно атестиране по реда на чл. 197, ал. 5, т. 2 от ЗСВ.

19.2.1.Изпраща на Комисията по атестирането и конкурсите към Прокурорската колегия, по компетентност.

Мотиви: За цитирания по-горе кандидат са налице предпоставките за провеждане на извънредно атестиране по реда на чл. 197, ал. 5, т. 2 ЗСВ, а именно изминали повече от 5 години от последното проведено периодично атестиране, считано от статистически отчетения период на предходното проведено атестиране, както и участие на магистрата в процедура по избор на административен ръководител на орган на съдебна власт.                                  

19.3.ОТЛАГА произнасянето по допустимостта на кандидата за участие в процедура по избор на административен ръководител - председател на Районен съд – Добрич – Анна Великова Александрова – и.ф. административен ръководител - председател на Районен съд - Добрич, до приемане на комплексна оценка по откритата с решение на КАК – СК по протокол № 32/04.10.2019 г. процедура по извънредно атестиране.

19.4. ОТЛАГА произнасянето по допустимостта на кандидата за участие в процедура по избор на административен ръководител - председател на Районен съд – Нова Загора – Росица Стоянова Ненова - съдия в Районен съд – Нова Загора, до приемане на комплексна оценка от извънредно атестиране по реда на чл. 197, ал. 5, т. 2 от ЗСВ.

19.4.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за извънредно атестиране, на основание чл. 196, ал. 1, т. 4, във връзка с чл. 197, ал. 5, т. 2 от ЗСВ на Росица Стоянова Ненова - съдия в Районен съд – Нова Загора, за периода 01.06.2015 г. – 01.06.2020 г.

19.4.2. Да се изискат от административния ръководител на Районен съд – Нова Загора необходимите документи за провеждане на атестиране, съгласно чл. 58, ал. 1 от Наредбата.

Мотиви: За цитирания по-горе кандидат са налице предпоставките за провеждане на извънредно атестиране по реда на чл. 197, ал. 5, т. 2 ЗСВ, а именно изминали повече от 5 години от последното проведено периодично атестиране, считано от статистически отчетения период на предходното проведено атестиране, както и участие на магистрата в процедура по избор на административен ръководител на орган на съдебна власт.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               

19.5. ОТЛАГА произнасянето по допустимостта на кандидата за участие в процедура по избор на административен ръководител - председател на Районен съд – Поморие – Нася Иванова Япаджиева – и.ф. административен ръководител - председател на Районен съд - Поморие, до приемане на комплексна оценка по откритата с решение на КАК – СК по протокол №32/04.10.2019 г. процедура по извънредно атестиране.

19.6. ОТЛАГА произнасянето по допустимостта на кандидата за участие в процедура по избор на административен ръководител - председател на Районен съд – Павликени – Румена Пенева Фоти – съдия в Софийски районен съд, до приемане на комплексна оценка по откритата с решение на КАК – СК по протокол №23/24.06.2019 г. процедура по придобиване статут на несменяемост.

Р-20. ОТНОСНО: Откриване на процедури за избор на административни ръководители в органите на съдебната власт.
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

20. 1.  Предлага на Съдийската колегия на ВСС да ОТКРИЕ, на основание чл. 167, ал. 2, във връзка с чл. 194а, ал. 1 от Закона за съдебната власт процедури за избор на административни ръководители в органите на съдебната власт, както следва: 

20.1.1. Административен ръководител – председател на Районен съд - Кнежа– изтичащ мандат;
20.1.2. Административен ръководител – председател на Районен съд – Левски – изтичащ мандат;
20.1.3. Административен ръководител – председател на Районен съд – Русе– изтичащ мандат;
20.1.4. Административен ръководител – председател на Апелативен – Бургас – изтичащ мандат;

20.2. В едномесечен срок от датата на обнародване на свободните длъжности в Държавен вестник могат да се подават в администрацията на Висшия съдебен съвет предложения за назначаване на административен ръководител на съответния орган на съдебната власт, като приемът на документи може да се осъществява и по пощата. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право”; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от  Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства;  декларация за имотното състояние, произхода на средствата за придобиване на имуществото и за наличието на частен интерес по образец, утвърден от Пленума на Висшия съдебен съвет; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

20.3. Решението да се обнародва в “Държавен вестник” и да се публикува на Интернет страницата на Висшия съдебен съвет.

20.4. Внася предложението по т.20.1 в заседание на Съдийската колегия на ВСС, насрочено за 02.06.2020 г., за разглеждане и произнасяне.

Р-21. ОТНОСНО: Определяне на датата, часа и мястото на провеждане на писмените изпити по конкурсите за първоначално назначаване на длъжност „съдия“ в Софийски градски съд - гражданска колегия и Окръжен съд – Враца - наказателна колегия, обявени с решение на Съдийската колегия на Висшия съдебен съвет по протокол № 32/08.10.2019 г. (oбн. ДВ бр. 82/18.10.2019 г.).
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

21.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ да определи, на основание чл. 180, ал. 2, т. 4 от ЗСВ, датата, часа и мястото на провеждане на писмения изпит по конкурса за първоначално назначаване на длъжност „съдия“ в Софийски градски съд-гражданска колегия, обявен с решение на Съдийската колегия на Висшия съдебен съвет по протокол №32/08.10.2019 г., както следва: дата - 19 юни 2020 г., час - 9.00, място - сградата на Национален институт на правосъдието, ул. „Екзарх Йосиф“ №14, гр. София. 

21.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ да определи, на основание чл. 180, ал. 2, т. 4 от ЗСВ, датата, часа и мястото на провеждане на писмения изпит по конкурса за първоначално назначаване на длъжност „съдия“ в Окръжен съд-Враца-наказателна колегия, обявен с решение на Съдийската колегия на Висшия съдебен съвет по протокол №32/08.10.2019 г., както следва: дата - 25 юни 2020 г., час - 9.00, място - сградата на Национален институт на правосъдието, ул. „Екзарх Йосиф“ №14, гр. София. 

21.3. Решенията по т. 21.1 и т. 21.2 да се обнародват в „Държавен вестник“, публикуват в един централен всекидневник, както и на интернет страницата на Висшия съдебен съвет.

21.4. Внася предложението в заседание на Съдийската колегия на Висшия съдебен съвет, насрочено на 02.06.2020 г., за разглеждане и произнасяне. 

Р-22. ОТНОСНО: Заявления за отвод от членове на конкурсната комисия по обявения, с решение на Съдийската колегия на Висшия съдебен съвет по протокол №32/08.10.2019 г., конкурс за първоначално назначаване на длъжност „съдия“ в Софийски градски съд - гражданска колегия.
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

22.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ Атанас Неделчев Кеманов – съдия в Апелативен съд – София, за редовен член на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Мария Анастасова Георгиева.

22.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) редовен член – съдия в апелативен съд – гражданска колегия, на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Мария Петрова Петрова.

22.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – съдия в апелативен съд – гражданска колегия, на конкурсната комисия за първоначално назначаване на длъжност „съдия“ в Софийски градски съд – гражданска колегия, на мястото на Атанас Неделчев Кеманов.

22.4. Внася предложението в заседание на Съдийската колегия на Висшия съдебен съвет, насрочено на 02.06.2020 г., за разглеждане и произнасяне. 

Р-23. ОТНОСНО: Запитване от административния ръководител - председател на Окръжен съд - Бургас с принципни въпроси относно избора на Помощна атестационна комисия. (вх.№ВСС-4966/26.03.2020 г.)
(По точка 23.1 с 9 гласа „За“ и 1 глас „Против“)
(По точка 23.2 с 9 гласа „За“ и 1 глас „Против“)

КОМИСИЯТА ПО АТЕСТИРАНЕТО И КОНКУРСИТЕ
ИЗРАЗЯВА СЛЕДНОТО СТАНОВИЩЕ:

23.1. Няма пречка в състава на Помощна атестационна комисия да участва съдия, който е с ранг, по-нисък от ранга на атестирания магистрат.

23.2. Няма пречка член на Комисията по професионална етика да участва в състава на Помощна атестационна комисия, с изключение на случаите, в които член на Комисия по професионална етика, която следва да  изрази становище по повод нравствените качества на съдия, бъде избран в състава на Помощна атестационна комисия, провеждаща атестиране на същия магистрат. В тези случаи участващият в състава на Помощната атестационна комисия следва да бъде заменен от резервния член на Етичната комисия.

Мотиви: Изразеното становище по т. 1 е съобразено с факта, че чл. 39а от Закона за съдебната власт не поставя ограничения по отношение притежавания ранг от членовете на помощната атестационна комисия. В допълнение, видно от чл. 237 от ЗСВ, водеща при определяне старшинството на магистратите е длъжността, която заема в съответния съд и доколкото съставът на помощната атестационна комисия по смисъла на чл. 203 а  от ЗСВ се избира в по-горестоящия орган на съдебна власт.
Изразеното становище по т. 2 е обусловено от съображенията, че доколкото становището на Етичната комисия се явява част от атестационната преписка, то принципите на независимост, обективност и безпристрастност следва да бъдат гарантирани в процедурата по атестиране.

23.3. Внася предложението в заседанието на Съдийската колегия на ВСС, насрочено на 02.06.2020 г., за разглеждане и произнасяне. 

Р-24. ОТНОСНО: Проект  на становище по чл. 169, ал. 2 от ЗСВ във връзка с чл. 6, ал. 1 от Правилата за назначаване на заместници на административните ръководители - заместник-председатели в органите на съдебната власт за притежаваните професионални качества на Галина Грозева Арнаудова - съдия в Апелативен съд - Пловдив - кандидат за заемане на длъжността „заместник на административния ръководител - заместник-председател“ на Апелативен съд - Пловдив. 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

24.1. ПРИЕМА становището за притежаваните професионални качества на Галина Грозева Арнаудова - съдия в Апелативен съд - Пловдив.  

24.2. Изпраща, на основание чл. 6, ал. 3 от Правилата за назначаване на заместници на административните ръководители – заместник-председатели в органите на съдебната власт,  становището по т. 24.1. на Галина Грозева Арнаудова - съдия в Апелативен съд - Пловдив, за запознаване. 

Р-25. ОТНОСНО: Предложение от административния ръководител - председател на Апелативен съд - Пловдив за назначаване на Галина Грозева Арнаудова - съдия в Апелативен съд - Пловдив, на длъжност „заместник на административния ръководител - заместник-председател“ на Апелативен съд - Пловдив. (вх.№ВСС-3128/26.05.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

25.1. Предлага на Съдийската колегия на ВСС ДА НАЗНАЧИ, на основание чл. 160, във връзка с чл. 168, ал. 2 от ЗСВ, Галина Грозева Арнаудова - съдия в Апелативен съд - Пловдив, на длъжност „заместник на административния ръководител - заместник-председател“ на Апелативен съд - Пловдив, с ранг „съдия във ВКС и ВАС”, с основно месечно трудово възнаграждение съгласно Таблица №1 на ВСС за определяне размерите на максималните основни месечни работни заплати на съдии, прокурори и следователи по длъжности, считано от датата на встъпване в длъжност.

25.2. Внася предложението в заседанието на Съдийската колегия, насрочено на 02.06.2020 г., за разглеждане и произнасяне.

Р-26. ОТНОСНО: Определяне на изпълняващ функциите „административен ръководител - председател“ на Районен съд - Бяла Слатина, поради изтичащ на 24.06.2020 г. мандат.
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

26.1. Счита, че щатната численост на Районен съд – Бяла Слатина следва да бъде оптимизирана, като се разкрие 1 (една) длъжност „съдия“  чрез съкращаването й от Районен съд – Видин.

Мотиви: На 24.06.2020 г. изтича вторият мандат на назначения с решение на Съдийската колегия на ВСС по пр. №36/24.06.2015 г. административен ръководител – председател на Районен съд – Бяла Слатина - Силвия Андреева Житарска. В тази връзка последната депозира писмено несъгласие да продължи да упражнява административно-ръководните функции на съда до избора на нов председател. Същевременно, тя заявява желание да бъде възстановена по реда на чл. 169, ал. 5 от ЗСВ на длъжност „съдия“ в Районен съд – Бяла Слатина, където към настоящия момент липсва свободна бройка. С оглед необходимостта от устройването на досегашния административен ръководител с изтичащ мандат и липсата на съгласие същият да бъде определен за изпълняващ функциите председател на съда, Комисията разгледа актуалното кадрово състояние на районните съдилища и установи, че към настоящия момент е налице 1 свободна съдийска длъжност в Районен съд – Видин.  Този орган на съдебната власт,  при утвърдена щатна численост от 12 магистрати,  е с натовареност по щат за 2019 г. съответно с брой разгледани дела месечно от 1 съдия 41,15 при средна за страната 44,24 броя и брой свършени дела месечно от един съдия  34,17 при средна за страната 36,53. Действителната натовареност на магистратите в органа също е под средната за страната с брой разгледани дела месечно от 1 съдия 44,89 при средна за страната 52,33 броя и брой свършени дела месечно от 1 съдия 37,27 при средна за страната 43,21 броя. 
Пренасочването на 1 свободна съдийска длъжност от Районен съд – Видин към Районен съд – Бяла Слатина е временно разрешаване на кадровия въпрос в Районен съд – Бяла Слатина, където след провеждане на процедура за избор на нов административен ръководител и в случай че бъде назначен съдия от органа за председател на съда, ще отпадне необходимостта от оптимизирането на щатната численост, като новоразкритата съдийска длъжност ще може да бъде възстановена по щата на Районен съд – Видин.  

26.2. Решението по т. Р. 26.1. да се изпрати на административния ръководител – председател на Районен съд – Видин, за становище по реда на чл. 30, ал. 2, т. 8 от ЗСВ.
Р-27. ОТНОСНО: Искане от административния ръководител - председател на Районен съд - Кубрат за увеличаване щатната численост на Районен съд - Кубрат с 1 (една) щатна бройка за длъжността „съдия“. (вх.№ ВСС-4958/26.05.2020 г.)
След проведеното гласуване и при обявения резултат с 9 гласа „За“и 1 глас „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

27.1. Предлага на Съдийската колегия на ВСС да остави без уважение искането на административния ръководител - председател на Районен съд - Кубрат за увеличаване щатната численост на Районен съд - Кубрат чрез разкриване на 1 (една) нова длъжност за съдия.

Мотиви: Към настоящия момент утвърдената и заета щатна численост на Районен съд – Кубрат е двама магистрати, в т.ч. административният ръководител.
	Районен съд – Кубрат е с натовареност по щат и действителна натовареност за 2019 г. около средната за страната. Показателите са следните 49,96 брой дела за разглеждане месечно от един съдия при средна за страната 44,24 по щат и 52,33 действителна, както и и брой свършени дела месечно от един съдия – 45,96 при средна за страната 36,53 по щат и 43,21 действителна натовареност.  Средната тригодишна натовареност в Районен съд – Кубрат към постъпилите дела в съда е 46,03 брой дела, към делата за разглеждане е 49,97 броя и към свършените дела – 46,03 броя, с каквато натовареност работят и други районни съдилища в страната. Видно от справка за постъпилите дела по видове за 2019 г. в районните съдилища, относителният дял на заповедните производства, постъпили в Районен съд - Кубрат, които са дела с незначителна фактическа и правна сложност, е висок, а именно 62%.
	С оглед на така извършения анализ на статистическите данни, не може да се направи обосновано заключение за необходимост от кадрово укрепване на Районен съд – Кубрат чрез разкриване на една нова съдийска длъжност, поради което искането на административния ръководител за увеличаване на щатната численост на съда следва да се отхвърли като неоснователно.

27.2. Внася предложението в заседанието на Съдийската колегия на ВСС, насрочено на 09.06.2020 г., за разглеждане и произнасяне. 

Р-28. ОТНОСНО: Молба от Ивелина Димитрова Велчева за освобождаване като изпълняващ функциите „административен ръководител - председател“ на Районен съд - Балчик. (вх.№ ВСС-3237/26.05.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

28.1. Счита, че щатната численост на Районен съд – Балчик следва да бъде оптимизирана, като се разкрие 1 (една) длъжност „съдия“  чрез съкращаването й от Военен съд - Пловдив.

Мотиви: Съдия Ивелина Велчева, определена с решение на Съдийската колегия на ВСС по пр. №10/16.03.2020 г. за изпълняващ функциите административен ръководител – председател на Районен съд – Балчик, подава молба за оставка, с която оттегля съгласието си да упражнява административно-ръководните функции на съда и отправя искане за преназначаване на основание чл. 169, ал. 5 от ЗСВ на длъжност „съдия“ в Районен съд – Балчик. С оглед липсата на свободен щат в органа и така възникналата необходимост от устройването на досегашния и.ф. административен ръководител, подал оставка, Комисията разгледа актуалното кадрово състояние на районните съдилища и установи, че към настоящия момент  липсват свободни съдийски длъжности в тях. На окръжно ниво, Комисията констатира, че е налице 1 свободна длъжност във Военен съд – Пловдив.  Този орган на съдебната власт,  при утвърдена щатна численост от 5 магистрати,  е с натовареност по щат за 2019 г. съответно с брой разгледани дела месечно от 1 съдия 2,82 при средна за страната 3,75 броя и брой свършени дела месечно от един съдия  2,50 при средна за страната 3,52. Действителната натовареност на магистратите в органа също е под средната за страната с брой разгледани дела месечно от 1 съдия 3,60 при средна за страната 4,26 броя и брой свършени дела месечно от 1 съдия 3,19 при средна за страната 3,99 броя. 
С оглед на така обобщените данни, Комисията счита, че е налице обоснована необходимост от съкращаване на 1 свободна съдийска длъжност във Военен съд – Пловдив и разкриването й в Районен съд – Балчик с цел обезпечаване оставането в органа на досегашния и.ф. административен ръководител, подал оставка. 

28.2. Решението по т. Р. 28.1. да се изпрати на административния ръководител – председател на Военен съд - Пловдив, за становище по реда на чл. 30, ал. 2, т. 8 от ЗСВ.

ЕДИНЕН ФОРМУЛЯР

С-1. ОТНОСНО: Придобиване статут на несменяемост на Димитър Петков Димитров - съдия в Районен съд - Шумен. (вх.№ ВСС-14222/23.11.2018 г.) 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията по чл. 196, т. 1 от ЗСВ (в сила до 11.02.2020 г.), във връзка с §72, ал. 2 от ПЗР на ЗИД на ЗСВ (ДВ, бр.11/07.02.2020 г.) за провеждане на атестиране за придобиване статут на несменяемост на Димитър Петков Димитров - съдия в Районен съд - Шумен. 

3.2. ИЗГОТВЯ, на основание чл. 204, ал. 3, т. 3 от ЗСВ, комплексна оценка "МНОГО ДОБРА" – 94 (деветдесет и четири) точки на Димитър Петков Димитров - съдия в Районен съд – Шумен.  

1.3. ПРЕДОСТАВЯ, на основание чл. 205, ал. 1 от ЗСВ, на Димитър Петков Димитров - съдия в Районен съд - Шумен, резултатите от атестирането, за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-2. ОТНОСНО: Предложение от Елена Иванова Стоилова - съдия в Районен съд - Провадия, с ранг „съдия в ОС“, за повишаване на място в по-горен ранг „съдия в АС“. (вх.№ ВСС-3764/08.04.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Елена Иванова Стоилова - съдия в Районен съд - Провадия, с ранг „съдия в ОС“, на място в по-горен ранг „съдия в АС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземането на решението. 

2.2. ВНАСЯ предложението в заседанието на Съдийската колегия на ВСС, насрочено на 02.06.2020 г. за разглеждане и произнасяне. 

С-3. ОТНОСНО: Предложение от административния ръководител - председател на Софийския районен съд за повишаване на Гергана Иванова Кратункова - Димитрова - съдия в Софийския районен съд, с ранг „съдия в ОС“, на място в по-горен ранг „съдия в АС“. (вх.№ ВСС-4707/10.05.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Гергана Иванова Кратункова - Димитрова - съдия в Софийския районен съд, с ранг „съдия в ОС“, на място в по-горен ранг „съдия в АС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземането на решението. 

3.2. ВНАСЯ предложението в заседанието на Съдийската колегия на ВСС, насрочено на 02.06.2020 г. за разглеждане и произнасяне. 

С-4. ОТНОСНО: Предложение от Маринела Георгиева Стефанова - и.ф. административен ръководител - председател на Районен съд – Попово, с ранг „съдия в АС“, за повишаване на място в по-горен ранг „съдия във ВКС и ВАС“. (вх.№ ВСС-3956/14.04.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Маринела Георгиева Стефанова - и.ф. административен ръководител - председател на Районен съд – Попово, с ранг „съдия в АС“, на място в по-горен ранг „съдия във ВКС и ВАС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземането на решението. 

4.2. ВНАСЯ предложението в заседанието на Съдийската колегия на ВСС, насрочено на 02.06.2020 г. за разглеждане и произнасяне. 

С-5. ОТНОСНО: Предложение от и.ф. административен ръководител - председател на Районен съд - Попово, за повишаване на Поля Павлинова Иванова - съдия в Районен съд - Попово, с ранг „съдия в АС“, за повишаване на място в по-горен ранг „съдия във ВКС и ВАС“. (вх.№ ВСС-3955/14.04.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Поля Павлинова Иванова - съдия в Районен съд - Попово, с ранг „съдия в АС“, на място в по-горен ранг „съдия във ВКС и ВАС“, с основно месечно трудово възнаграждение, съгласно Таблица №1 на ВСС за определяне на максималните основни месечни работни заплати на съдии, прокурори и следователи, считано от датата на вземането на решението. 

5.2. ВНАСЯ предложението в заседанието на Съдийската колегия на ВСС, насрочено на 02.06.2020 г. за разглеждане и произнасяне. 

ПРЕКРАТЯВАНЕ НА ПРОЦЕДУРА ПО ПЕРИОДИЧНО АТЕСТИРАНЕ

С-6. ОТНОСНО: Периодично атестиране на Мария Анастасова Славчева - съдия в Окръжен съд - Смолян. (вх.№ ВСС-7476/14.06.2018 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Предлага на Съдийската колегия на ВСС да прекрати откритата процедура за периодично атестиране на Мария Анастасова Славчева – съдия в Окръжен съд – Смолян, поради наличието на условията на чл. 39, ал. 4 от ЗСВ. 

6.2. Внася предложението в заседанието на Съдийската колегия на ВСС, насрочено на 09.06.2020 г., за разглеждане и произнасяне. 

ПРЕДЛОЖЕНИЯ ЗА ПРИДОБИВАНЕ СТАТУТ НА НЕСМЕНЯЕМОСТ

С-7. ОТНОСНО: Предложение от Деница Добрева Добрева - съдия в Районен съд - Варна, за придобиване статут на несменяемост. (вх.№ ВСС-4813/20.05.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за атестиране за придобиване статут на несменяемост, на основание чл. 196, ал. 2 от ЗСВ на Деница Добрева Добрева - съдия в Районен съд - Варна, за периода 10.03.2015 г. – 10.03.2020 г. 

7.2. Да се изискат от административния ръководител на Районен съд - Варна необходимите документи за провеждане на атестиране, съгласно чл. 58, ал. 1 от Наредбата.

С-8. ОТНОСНО: Предложение от административния ръководител - председател на Апелативен съд - София за придобиване статут на несменяемост на Маргаритка Николова Шербанова - съдия в Апелативен съд - София. (вх.№ ВСС-4949/26.05.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за атестиране за придобиване статут на несменяемост, на основание чл. 196, ал. 2 от ЗСВ на Маргаритка Николова Шербанова - съдия в Апелативен съд - София, за периода 27.05.2015 г. – 27.05.2020 г.

8.2. Да се изискат от административния ръководител на Апелативен съд - София необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

С-9. ОТНОСНО: Предложение от административния ръководител - председател на Апелативен съд - София за периодично атестиране на Теодора Кръстева Стоянова - съдия в Апелативен съд - София. (вх.№ ВСС-4948/26.05.2020 г.)
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за атестиране за придобиване статут на несменяемост, на основание чл. 196, ал. 3 от ЗСВ на Теодора Кръстева Стоянова - съдия в Апелативен съд - София, за периода 02.06.2015 г. – 02.06.2020 г.

9.2. Да се изискат от административния ръководител на Апелативен съд - София необходимите документи за провеждане на атестиране, съгласно чл. 58, ал. 1 от Наредбата.

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-10. ОТНОСНО: Периодично атестиране на Ирена Илкова Янкова - съдия в Административен съд - Стара Загора. (вх.№ ВСС-9393/18.07.2018г.) 
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. Предлага на Съдийската колегия на ВСС, на основание чл. 196, т. 3 от ЗСВ (в сила до 11.02.2020 г.), във връзка с §72, ал. 2 от ПЗР на ЗИД на ЗСВ (ДВ, бр.11/07.02.2020 г.), ДА ПРОВЕДЕ периодично атестиране на Ирена Илкова Янкова - съдия в Административен съд - Стара Загора. 

10.2. Предлага на Съдийската колегия на ВСС, на основание чл. 206, ал. 1 от ЗСВ, ДА ПРИЕМЕ комплексна оценка от атестирането „МНОГО ДОБРА" на Ирена Илкова Янкова - съдия в Административен съд - Стара Загора. 

10.3. Внася предложението в заседанието на Съдийската колегия на ВСС, насрочено на 02.06.2020 г., за разглеждане и произнасяне. 

ДОПЪЛНИТЕЛНИ ТОЧКИ

Р-29. ОТНОСНО: Искане за увеличаване на щатната численост и определяне на допълнително възнаграждение на основание чл. 233, ал. 6 от ЗСВ от съдиите в РС – Варна, ГО. (вх. № ВСС-268/10.01.2020 г.).
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

29.1. Предлага на Съдийската колегия на ВСС да остави без уважение искането за увеличаване щатната численост на Районен съд – Варна чрез разкриване на нови длъжности за съдии.

Мотиви: Към настоящия момент утвърдената и заета щатна численост на Районен съд – Варна е 54 магистрати, в т. ч. административният ръководител и трима негови заместници. Двама магистрати от органа са командировани, съответно един в Окръжен съд - Варна от 02.03.2020 г. и другият - в Административен съд – Варна от 03.02.2020 г. Още двама магистрати не правораздават в органа към настоящия момент, тъй като ползват продължителен отпуск по майчинство. В Районен съд – Варна е преместен от конкурс обявен през 2017 г. един магистрат от Районен съд – Шумен. Във връзка с процедура за разместване на магистрати по реда на чл. 194, ал. 2 от ЗСВ от Районен съд – Перник с решение на СК на ВСС по пр. № 24/23.07.2019 г. е преместен в Районен съд - Варна един съдия, а друг магистрат от органа е преназначен в Районен съд – Перник.
	Районен съд – Варна е с натовареност по щат за 2019 г. – 48,32 брой дела за разглеждане месечно от един съдия при средна за страната 44,24 и брой свършени дела месечно от един съдия – 40,03 при средна за страната 36,53.  Действителната натовареност на магистратите в органа е около средната за страната с брой дела за разглеждане 52,19 при средна за страната 52,33 и брой свършени дела 43,24 при средна за страната 43,21. Средната тригодишна натовареност в Районен съд – Варна към постъпилите дела в съда е 40,15 брой дела, към делата за разглеждане е 46,01 броя и към свършените дела – 39,26 броя, с каквато натовареност работят магистрати и от други районни съдилища в страната. Видно от справка за видовете постъпили дела за 2019 г. в районните съдилища, в Районен съд – Варна процентът на заповедните производства, които не са дела със значителна фактическа и правна сложност, е висок, а именно 49 % .
	Следва да се има предвид, че действителната натовареност на съдиите в Районен съд – Варна би намаляла ако в органа работят двамата магистрати, командировани в други ОСВ. Предприемане на действия по прекратяване на командироването им би довело до оптимизиране на правораздавателната дейност на този ОСВ. Работата на магистратите в Районен съд – Варна ще се облекчи и след завръщане на съдиите, ползващи към момента отпуск по майчинство.
	С оглед на данните за кадрово попълване на съдийския състав на Районен съд – Варна от последния конкурс за преместване в районните съдилища, както и възможността за облекчаване работата на съдиите чрез предприемане на организационни мерки и като съобрази и извърши анализ на 
статистическите данни, Комисията счита, че искането за увеличаване на щатната численост на съдийския състав на Районен съд – Варна следва да бъде отхвърлено като неоснователно. В частта относно увеличаване щата на съдебните помощници в Районен съд – Варна, искането следва да бъде изпратено на КСКНСС по компетентност.

29.2. Изпраща искането в частта относно увеличаване щата за съдебни помощници в Районен съд – Варна на комисия „Съдебна карта, натовареност и съдебна статистика“, по компетентност. 

29.3. Внася предложението в заседанието на Съдийската колегия на ВСС, насрочено на 09.06.2020 г., за разглеждане и произнасяне. 

Р-30. ОТНОСНО: Предложение до Съдийската колегия на Висшия съдебен съвет за определяне на дати за провеждане на събеседване с допуснатите кандидати в процедури за избор на административни ръководители в органите на съдебната власт.
След проведеното гласуване и при обявения резултат с 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

30.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ дати за провеждане на събеседване с допуснатите кандидати в процедури за избор на административни ръководители в органите на съдебната власт, както следва:

Военен съд – Сливен: 1 кандидат
Окръжен съд – Кърджали: 1 кандидат
Районен съд – Девня: 1 кандидат
Районен съд – Бургас: 1 кандидат
Районен съд – Исперих: 1 кандидат
Районен съд – Ямбол: 1 кандидат
Районен съд – Раднево: 1 кандидат
Окръжен съд – Пловдив: 2-ма кандидати

30.2. ВНАСЯ предложението в заседанието на Съдийската колегия на ВСС,
насрочено на 02.06.2020 г., за разглеждане и произнасяне.

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            КРАСИМИР ШЕКЕРДЖИЕВ (п)